《咏琵琶（一作太宗诗）》
唐代·董思恭

半月无双影，金花有四时。摧藏千里态，掩抑几重悲。

促节萦红袖，清音满翠帷。驶弹风响急，缓曲钏声迟。

空馀关陇恨，因此代相思。

作者简介：唐苏州吴人。所著篇咏，甚为时人所重。初为右史、中书舍人，知考功举事，坐预泄问目，配流岭表而死。尝与许敬宗等撰《瑶山玉彩》、《芳林要览》。